CELEX: C2005/315/05
Language: fi
Date: 2005-12-10 00:00:00
Title: Yhteisöjen tuomioistuimen tuomio, (kolmas jaosto)  20 päivänä lokakuuta 2005 , yhdistetyissä asioissa C-327/03 ja C-328/03 (Bundesverwaltungsgerichtin esittämä ennakkoratkaisupyyntö): Saksan liittotasavalta vastaan ISIS Multimedia Net GmbH und Co. KG ym. (Telepalvelut — Direktiivi 97/13/EY — 11 artiklan 2 kohta — Uusien puhelinnumeroiden luovuttamisesta suoritettava maksu — Entisen monopolinhaltijan sijaan tulleen yrityksen käyttöön maksutta annettu numerovaranto)

10.12.2005   
            
            
               FI
            
            
               Euroopan unionin virallinen lehti
            
            
               C 315/3
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   20 päivänä lokakuuta 2005,
   yhdistetyissä asioissa C-327/03 ja C-328/03 (Bundesverwaltungsgerichtin esittämä ennakkoratkaisupyyntö): Saksan liittotasavalta vastaan ISIS Multimedia Net GmbH und Co. KG ym. (1)
   
   (Telepalvelut - Direktiivi 97/13/EY - 11 artiklan 2 kohta - Uusien puhelinnumeroiden luovuttamisesta suoritettava maksu - Entisen monopolinhaltijan sijaan tulleen yrityksen käyttöön maksutta annettu numerovaranto)
   (2005/C 315/05)
   Oikeudenkäyntikieli: saksa
   Yhdistetyissä asioissa C-327/03 ja C-328/03, joissa on ollut kyse kahdesta EY 234 artiklaan perustuvasta ennakkoratkaisupyynnöstä, jotka Bundesverwaltungsgericht (Saksa) on esittänyt 30.4.2003 tekemillään päätöksillä, jotka ovat saapuneet yhteisöjen tuomioistuimeen 28.7.2003, saadakseen ennakkoratkaisun asioissa Saksan liittotasavalta vastaan ISIS Multimedia Net GmbH und Co. KG, jota edustaa ISIS Multimedia Net Verwaltungs GmbH (asia C-327/03), ja Firma O2 (Germany) GmbH und Co. OHG (asia C-328/03), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit J. Malenovský, S. von Bahr (esittelevä tuomari), A. Borg Barthet ja U. Lõhmus, julkisasiamies: D. Ruiz-Jarabo Colomer, kirjaaja: johtava hallintovirkamies M. Ferreira, on antanut 20.10.2005 tuomion, jonka tuomiolauselma on seuraava:
   Telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annetun Euroopan parlamentin ja neuvoston direktiivin 97/13/EY 11 artiklan 2 kohtaa on tulkittava siten, että sen kanssa on ristiriidassa pääasiassa kyseessä olevan lainsäädännön kaltainen kansallinen lainsäädäntö, jossa säädetään, että telemarkkinoilla toimiva uusi operaattori on velvollinen suorittamaan puhelinnumeroiden luovuttamisesta maksun, jossa otetaan huomioon luovutettujen numeroiden taloudellinen arvo, huolimatta siitä, että samoilla markkinoilla määräävässä markkina-asemassa oleva teleyritys on saanut maksutta hyvin suuren numerovarannon, joka oli sitä edeltäneen entisen monopolinhaltijan hallussa, ja siitä, että kansallisessa oikeudessa suljetaan pois mahdollisuus tällaisen maksun suorittamisesta mainitusta varannosta jälkikäteen.
   
      (1)  EUVL C 251, 18.10.2003.